**ПРАВИЛА ЗА УЧАСТИЕ В ИГРА**

**„Пътувай с Телеграф.”**

**(„Играта“)**

**1. Място на провеждане:**

Играта се провежда на страниците на вестник „Телеграф“, собственост на Организатора („Вестника/-ът“).

**2. Период на участие:**

Играта се провежда на два етапа, както следва:

* **Етап 1** - Участие за спечелване на награда автобусен билет София – Бургас – София в периода 01.07.2022 г. – 15.07.2022 г.
* **Етап 2** - Участие за спечелване на награда автобусен билет София – Варна – София в периода 22.07.2022 г. – 05.08.2022 г.

**3. Организатор:**

„Вестник Телеграф“ ЕООД, със седалище и адрес на управление: град София, бул. „Цариградско шосе” № 115-Н, ет. 6, ЕИК 205461291.

**4. Участници:**

4.1. Участник в Играта може да бъде всяко дееспособно физическо лице, навършило 18 години с постоянен адрес в Република България, което в периода на участие за съответния Етап (вж. т. 2 по-горе):

4.1.1. изреже от страниците на в. Телеграф талон за участие в съответния Етап от Играта.

4.1.2. попълни талона като предостави три имена, и телефон за контакт;

4.1.3. изпрати талона в периода за участие в съответния Етап на адреса на Организатора:

**гр. София, бул. „Цариградско шосе“ № 115-Н, ет. 6, сграда MHQ, отдел „Маркетинг и реклама“, за „Вестник Телеграф“ ЕООД, телефон: 02 960 2219;**

4.2. В Играта нямат право да участват служители на Организатора и/или служители на „Юнион Ивкони“ ООД, ЕИК: 121444454, както и служители на други компании, изпратени за изпълнение на временна работа в Организатора или в "Юнион Ивкони" ООД, ЕИК: 121444454, в качеството им на предприятия-ползватели на тези работници/служители под тяхно ръководство и контрол, както и членове на техните семейства.

**5. Механизъм на участие:**

5.1. За нуждите на Играта в рамките на всеки Етап на страниците на в. Телеграф ще бъде публикуван талон за участие в съответния Етап, чрез попълването и изпращането на който ще се извършва регистрация за участие. Всички лица, които отговарят на изискванията по т. 4 от тези Правила могат да се регистрират за участие в съответния Етап на Играта и да участват, при следните условия:

5.1.1. Всеки участник има право да участва във всеки от двата Етапа на Играта, като за целта трябва да изпрати отделен талон за съответния Етап. ***Пример:*** Участник е изпратил талон за участие в Етап 1 за спечелване на награда автобусен билет София-Бургас-София. Този участник участва само в тегленето за тази награда, не и в тегленето за награда София-Варна-София от Етап 2 на Играта.

**6. Награди:**

6.1. Описание:

|  |  |  |
| --- | --- | --- |
| **№** | **Описание на наградата** | **Общ брой награди от съответния вид за целия Период на Играта** |
| 6.1.1. | Автобусен билет София-Бургас-София | 2 бр. |
| 6.1.2. | Автобусен билет София-Варна-София | 2 бр. |

**Общо награди за целия Период на провеждане на Играта: 4 (четири) броя.**

6.2. Наградите по т. 6.1. се осигуряват от "Юнион Ивкони" ООД, ЕИК: 121444454, със седалище и адрес на управление в гр. София 1000, р-н Средец, ул. „Цар Иван Шишман“ № 17.

**7. Определяне на победителите:**

7.1. Участниците в Играта, които печелят награда се определят чрез теглене, което се извършва в централния офис на Организатора и в присъствието на Комисия, съставена от служители на Организатора, която удостоверява резултатите от него. Всеки Участник има право да спечели само една награда.

7.2. Тегленето на наградите по т. 6.1.1. от Етап 1 на Играта ще се извърши на 18.07.2022 г., а резултатите от тегленето ще бъдат обявени на 19.07.2022 г.

7.3. Тегленето на наградите по т. 6.1.2. от Етап 2 на Играта ще се извърши на 08.08.2022 г., а резултатите от тегленето ще бъдат обявени на 09.08.2022 г.

7.4. След определяне на всеки печеливш участник се изтеглят по още 2 (двама) резервни печеливши участници за всяка награда. Всеки от резервните печеливши Участници може да замести предходния изтеглен, при условие, че същият вече е спечелил награда, не може да бъде открит и/или да получи наградата в срока по т. 8.1. от тези Правила.

**8. Получаване на наградите:**

8.1. Печелившите Участници ще бъдат информирани за спечелената награда и начина на получаването й чрез телефонно обаждане от Организатора на телефона, посочени от съответния Участник в талона за регистрацията му за участие в Играта. В случай, че съответният печеливш Участник не отговори на до 3 (три) обаждания на посочения телефон за победител се счита първият резервен печеливш участник, с който се правят опити за връзка по телефон по реда на тази точка. В случай, че и той не отговори в срока по тази точка, за победител се счита вторият резервен печеливш участник, с който също се правят опити за връзка по реда на тази точка. В случай, че и той не отговори, наградата остава неразпределена и ново теглене не се организира.

8.2. За да получи своята награда съответният печеливш участник следва да удостовери пред Организатора, че е на възраст над 18 години.

8.3. Наградите не могат да бъдат разменяни за паричната им или каквато и да е друга равностойност.

8.4. Крайният срок за получаване на наградите е до 09.09.2022 г.

8.5. Ако в рамките на установените срокове не са раздадени всички награди, не се организира ново разпределение.

**9. Лични данни:**

9.1. Участникът се индивидуализира в Играта посредством данните, които e предоставил в талона за участие в съответния етап на Играта.

9.2. Участникът доброволно предоставя на Организатора на Играта личните си данни за обработване за целите на Играта, по-конкретно – за целите на идентификация на участвалите в Играта лица, записване на същите, както и за целите на идентификация на победителите в Играта и изпращане на наградите. За избягване на всяко съмнение, събираните за целите на организиране и провеждане на Играта лични данни на Участниците ще бъдат надлежно унищожени от Организатора след приключване на Играта и изтегляне на печелившите в нея Участници, т.е. личните данни следва да бъдат премахнати или имобилизирани (архивирани) от всички системи и сървъри на Организатора най-късно до **09.09.2022 г**.

9.3. Организаторът няма право да използва получените лични данни на участвалите за цели извън Играта, както и да ги предоставя на трети лица, освен с цел организиране получаването на спечелените награди, както и в други случаи при наличие на изрична писмена договорка, в предвидените от закона случаи и при спазване на разпоредбите на настоящите Правила.

9.4. Организаторът не носи отговорност, ако Участник е посочил неверни данни.

9.5. (1) Организаторът обработва събраните лични данни законосъобразно и добросъвестно. Организаторът се задължава да предприеме необходимите технически и организационни мерки, за да защити данните от случайно или незаконно унищожаване или от случайна загуба, от неправомерен достъп, изменение или разпространение, както и от други незаконни форми на обработване.

(2) Организаторът се задължава предприеманите мерки да са съобразени със съвременните технологични постижения и да осигуряват ниво на защита, което съответства на рисковете, свързани с обработването и на естеството на данните, които трябва да бъдат защитени.

**10. Права и отговорности:**

10.1. Организаторът не отговаря: а) в случай, че награда или която и да е част от нея не може да бъде получена, предоставена или реализирана поради невъзможност печеливш участник и/или негов представител да се идентифицира и/или да получи наградата в определените срокове или поради други технически и/или юридически пречки, свързани с конкретния победител и/или негов представител/пълномощник; и б) при невъзможност наградата да бъде предоставена поради обстоятелства от непреодолима сила, поради нормативни или законови ограничения или каквито и да е други обстоятелства.

10.2. Организаторът не носи отговорност при невъзможност да се осъществи участие или да се предостави награда, в случай, че регистрацията на даден Участник в Играта съдържа непълна, невярна или подвеждаща информация. Организаторът не носи отговорност за липсващи или загубени регистрации/талони за участие, както и за регистрации, направени от лица, които нямат право да участват в Играта.

10.3. Организаторът има право по своя преценка да прекрати Играта по всяко време, в случай че настъпят обстоятелства, които възпрепятстват нейното провеждане, включително, но не само – злоупотреби, нарушаване на тези Правила, форсмажорни обстоятелства, акт на административен, съдебен или друг орган и др. В тези случаи на Организаторът не дължи каквато и да е компенсация на Участниците.

10.4. Забранени са всякакви опити за манипулиране на Играта. При всякакви злоупотреби, Организаторът има право да дисквалифицира съответния Участник, като в този случай Организаторът не е длъжен да мотивира или обяснява дисквалификацията.

10.5. Организаторът не е задължен да води кореспонденция във връзка с евентуални претенции за получаване на награди.

10.6. Организаторът не носи отговорност и не дължи обезщетение на лице, използвало данни за друго лице, независимо дали последното е дало или не съгласие за това.

10.7. Участието на всеки Участник в Играта e изцяло на негов риск и отговорност. Организаторът не отговоря за евентуални вреди, причинени при и във връзка с участие в Играта, освен ако е доказано, че са причинени при груба небрежност или умишлено.

10.8. Разходите за изпращането на талон за участие в Играта са изцяло за сметка на съответния участник.

10.9. Организаторът не поема никакви разходи, свързани с получаването и ползването на спечелената награда (включително, но не само пътни разходи; разходи за храна, застраховка и всякакви други случайни разходи).

10.10. Организаторът не отговаря за качеството на наградите.

**11. Допълнителни разпоредби:**

11.1. Организаторът определя правилата на Играта едностранно и има право да ги изменя и допълва по своя преценка, включително да съкрати или удължи периода на участие в Играта, за които обстоятелства Участниците в Играта ще бъдат уведомени чрез публикация във в. Телеграф или на сайта telegraph.bg. Действието на измененията и допълненията е в сила от момента на публикуването им на страниците на в. Телеграф или от обявяването им на telegraph.bg. Изменените и/или допълнени Правила обвързват Участниците в Играта.

11.2. Организаторът има право по всяко време да преустанови участието на Участник в Играта, ако същият не спазва настоящите Правила.

12. Всеки потенциален спор между Организатора на Играта и Участниците в същата се решава чрез преговори, а при невъзможност за постигане на споразумение, спорът ще се решава от компетентния съд в гр. София.

**Настоящите Правила влизат в сила от 01.07.2022 г.**